*Жоғарғы Сот жанындағы*

*Халықаралық кеңестің*

*2016 жылғы 22 қарашадағы*

*хаттамалық шешімімен*

*бекітілген*

**Қазақстан Республикасы Жоғарғы Сотының жанындағы**

**Халықаралық кеңестің зияткерлік меншікке құқығын**

**қорғау туралы дауларды шешу бойынша**

**ҰСЫНЫМЫ**

Қазақстан Республикасы Жоғарғы Сотының жанындағы Халықаралық кеңесі, «Қазақстан Республикасының сот жүйесі мен судьяларының мәртебесі туралы» Қазақстан Республикасының Конституциялық заңының 18-бабының 6-тармағына, Қазақстан Республикасы Жоғарғы Сотының жанындағы Халықаралық кеңесі туралы Ереженің 4-тармағына сәйкес

Құқық үстемдігі принциптерін қамтамасыз етуде сот жүйесінің ерекше рөлін атай отырып және оның сот қорғауына қолжетімділікті ұсынудағы ерекше мәнін көрсете отырып;

Қазақстанның құқықтық реформаларды өткізу бойынша, оның ішінде зияткерлік меншік объектілерінің құқықтарын қорғау мәселелері жөнінде сот практикасын жақсарту бойынша оң тәжірибесі мен жетістіктерін атай келе;

осы санаттағы азаматтық істердің өзектілігінн ескере отырып, **мынаны ұсынады:**

1. Қазақстан Республикасы Жоғарғы Сот жанындағы қайта құрылған Сот төрелігі академиясының (бұдан әрі – Сот төрелігі академиясы) базасында біліктіліктерін арттыру, оның ішінде зияткерлік меншік құқығын қорғау бойынша азаматтық істерді қарауға мамандандырылған қазақстандық судьялардың біліктіліктерін арттыру бойынша жұмыстарды күшейтуді;

1) осы мақсаттарда Сот төрелігі акадамиясы Жоғарғы Сотпен, облыстық соттар және оларға теңестірілген соттардың оқу орталықтарымен бірлесе отырып, жергілікті соттар судьялары үшін зияткерлік меншікті қорғау мәселелері бойынша, атап айтқанда оқытудың интерактивті әдісін қолдана отырып, арнайы оқу курстарын әзірлейді:

- көрсетілген санаттар бойынша азаматтық істердің нақты сот тыңдауларының бейне жазбаларын қарау, талқылау және пікір-таласқа салу;

- Жоғарғы Соттың судьяларының қатысуымен және оқытуды үйлестірулерімен тиісті судьялар – кейстерін талқылау;

- құқықтық осы саладағы халықаралық ұлттық сарапшыларды дәріскерлер ретінде шақыруды;

- зияткерлік меншік құқығын қорғау мәселелері бойынша халықаралық құқық нормаларын зерделеу (келісімдер, тұжырымдар, конвенциялар);

2) халықаралық сарапшылардың қатысуымен осы санатта неғұрлым істерді көп қарайтын судьялардың өңірлерге шыға отырып семинарлар топтамаларын өткізуді (Алматы, Астана, Қарағанды, Шығыс Қазақстан облыстары).

Құқықтық қауымдастықтармен, шаруашылық субъектілерімен, жеке кәсіпкерлермен оларға мыналарды ұсыну мүмкіндіктерін бере отырып, «кері байланысты»:

- зияткерлік меншікті қорғау мәселелері бойынша салалардағы даулар бойынша халықаралық сот практикасынан қызықты мысалдар келтіру;

- әр түрлі шетелдік ақпарат көздерінен ақпараттық және анықтамалық материалдар алуды;

- халықаралық құқықтың нормаларын пайдалану бойынша талдау материалдары;

- осы бағыт бойынша мамандандырылған сарапшы-дәріскерлерді іріктеуге және тартуға көмек беруді көздейді.

2. Жоғарғы Соттың интернет-ресурсында тұрақты негізде мамндандырылған «Зияткерлік меншік мәселелері бойынша сот Альманахы» электрондық журналын құру және жүргізу.

Мұндай электрондық журнал:

- қазақстандық судьялар үшін ғана емес, сонымен қатар барлық құқық қауымдастығына: адвокаттарға, прокурорларға, сондай-ақ сот процесінің қатысушыларына, студент-магистранттарға әдістемелік оқу құралы бола алды;

- азаматтық істердің осы санаттары бойынша заңнаманы қолданудың өзекті мәселелерін талдау жөніндегі өзіндік ерекшелігі бар диалог алаңы болуы мүмкін.

Мысалға, осы Альманахта мынадай айдарлар болуы мүмкін:

- қазақстандық үздік сот практикасы;

- шетел мемлекеттерінің сот практикаларыың үлгілері;

- сарапшылардың, процесс тараптарының, оның ішінде адвокаттардың, тараптар өкілдерінің ұсыныстары мен ескертулері;

- ғылыми басылымдар, мақалалар, монографиялар, дөңгелек үстел материалдары, конференциялар, мамандандырылған әдебиет;

- халықаралық құқық (шарттар және т.б. нормативтік база);

- қолданыстағы заңнамаға өзекті өзгерістер;

- судьялар оқу материалдары ретінде пайдалануға болатын сот процестерінің аудио, және бейне жазбасы.

3. Соттар қарайтын санаттар шеңберінде үш бағытты бөліп көрсету:

1) авторлық, аралас құқытарды қорғау туралы дауларды шешу тәртібі;

2) тауар белгілерін, қызмет көрсету белгілерін және тауарлар шығарылатын орындар атауын заңсыз пайдалану туралы дауларды шешу тәртібі (параллельді импорт, контрафактілі өнім);

3) Өнеркәсіптік меншіктің объектілеріне (өнертабыс, пайдалы модельдер, өнеркәсіптік үлгілер, селекциялық жетістіктер) арналған құқықтарды бұзу туралы дауларды шешу тәртібі

4) Интернет желілерінде зияткерлік меншіктің объектілерін заңсыз пайдалану (объектілерді нақтылау, атап айтқанда сайттардың, айдарлардың, бөлімдердің авторлық құқығы объектілеріне қатысты), сондай-ақ ақпараттық делдалдардың жауапкершілігімен байланысты мәселелер.

4. Келешекте сот тәжірибесінің жинақталуына және проблемалық мәселелердің анықталуына қарай Қазақстан Республикасы Жоғарғы Сотының мынадай тақырыптар бойынша нормативтік қаулыларды әзірлеуді және қабылдауды қамтамасыз ету:

1) «Соттардың фирмалық атауларға, тауар белгілеріне, қызмет көрсету белгілеріне және тауарлар шығарылатын орындарына және даралаудың басқа да құралдарына құқықтарын қорғау туралы заңнаманың кейбір нормаларын қолдануы туралы»;

2) «Соттардың өнеркәсіптік меншіктің объектілеріне (өнертабыс, пайдалы модельдер, өнеркәсіптік үлгілер, селекциялық жетістіктер) құқықтарын қорғау туралы заңнаманың кейбір нормаларын қолдануы туралы».

5. «Авторлық құқық және сабақтас құқықтарды қорғау жөніндегі кейбір заң нормаларын соттардың қолдануы туралы» Қазақстан Республикасы Жоғарғы Сотының 2007 жылғы 25 желтоқсандағы № 11 нормативтік қаулысының мазмұнына айрықша құқықтың маңыздылығын түсіндіру, оның лицензиялық шарт бойынша берілу, айрықша құқық пен лицензияның қатынасы, құқық иеленушінің түсінігі және мәртебесі, қоғамдық игілік негізде мүліктік құқық бойынша басқару жөніндегі ұйымдардың қызметі мен өкілеттілігі бөлігінде өзгерістер мен толықтырулар енгізуді ұсыну.

6. Сот корпусына дауларды қараған кезде авторлық презумпцияны және сабақтас құқықтар презумпциясын бекітетін заң нормаларын ескеру және осы презумпцияларды қолдану қажет.

7. Даудың субъектісіне қарамастан, көрсетілген санатттағы істерді Мамандандырылған экономикалық соттардың қарауына бере отырып соттардың одан әрі мамандануын көздеу, не болмаса Қазақстан Республикасы Әділет министрлігінің Зияткерлік меншік депаратментінің және Апелляциялық кеңестің Астана қаласындағы Қазақстан Республикасы Әділет министрлігінің құрамында болуын ескере отырып, - Астана қаласының Мамандандырылған ауданааралық экономикалық сотына беруді көздейді. Сонымен бірге осы санаттағы істерді Астана қаласы МАЭС-те республиканың басқа да өңірлерінде тұратын (орналасқан немесе тұрып жатқан) сот процесіне қатысушылары үшін бейнеконференц байланысын қолдана отырып қарау мүмкін.